Risikovurdering

Gruppe A streptokokker
i Danmark, 2023
20. januar 2023

Statens Serum Institut|

Artillerivej 5|2300 København S.

|

www.ssi.dk

Risikovurdering, Gruppe A streptokokker i Danmark, januar 2023

Side 1 af 16

Risikovurdering, Gruppe A streptokokker i Danmark, januar 2023

Indhold
Indhold............................................................................................................................................................... 2
Sammendrag...................................................................................................................................................... 3
1.

Baggrund.................................................................................................................................................... 3

2.

Risikospørgsmål ......................................................................................................................................... 33.

Situationsbillede ........................................................................................................................................ 3
Nationalt/Regionalt ....................................................................................................................................... 4
Internationalt................................................................................................................................................. 94.

Sygdomskarakteristik............................................................................................................................... 10
Sygdomsagens ............................................................................................................................................. 10
Smitteveje .................................................................................................................................................... 10
Symptomer .................................................................................................................................................. 11
Alvorlighed................................................................................................................................................... 11
Behandlingsmuligheder ............................................................................................................................... 11

5.

Risikovurdering ........................................................................................................................................ 11
Estimering af sandsynlighed ........................................................................................................................ 11
Estimering af konsekvens ............................................................................................................................ 12
Vurdering af risiko ....................................................................................................................................... 12

6.

Smitteforebyggende tiltag ....................................................................................................................... 13

8. Afgrænsning og forbehold ........................................................................................................................... 14
Referencer ....................................................................................................................................................... 14

Side 2 af 16

Risikovurdering, Gruppe A streptokokker i Danmark, januar 2023

SammendragDer er aktuelt en stigning i antal tilfælde med gruppe A streptokokker (GAS) i Danmark. GAS giver hver
vinter/forår anledning til halsbetændelse, men antallet af sygdomstilfælde blev kraftigt reduceret i
forbindelse med covid-19-restriktioner i 2020 og har frem til efteråret 2022 ligget på et stabilt lavt niveau.
Der er især stigning i ikke-invasive tilfælde blandt børn, og denne stigning ses i hele landet. Ikke invasive
infektioner vil typisk manifestere sig som hals- og overfladiske hudinfektioner. I nogle tilfælde vil GAS giveanledning til invasive tilfælde, dvs. infektioner der påvises i blod eller andre normalt sterile områder, og
incidensen for sådanne tilfælde er aktuelt højest hos ældre over 65 år, især ældre over 85 år, men også høj
blandt børn under 5 år sammenlignet med ældre børn og voksne. De invasive tilfælde er spredt blandt allelandsdele fraset Bornholm. Konsekvensen ved smittespredning af GAS i de kommende uger til måneder ermeget lav for voksne, lav for børn og moderat for ældre samt immunsvækkede. Dette baseres især på, atsmittespredning hos langt de fleste personer vil give anledning til almindelige infektioner som
halsbetændelse, der nemt diagnosticeres og behandles. Samlet set vurderes risikoen ved yderligere
smittespredning i de kommende uger til måneder at være lav for børn og voksne, men moderat for ældre
og immunsvækkede.
Fra en række lande i Europa er der rapporteret om et stigende antal alvorlige invasive tilfælde (iGAS),
herunder dødsfald, blandt børn. Aktuelt ses denne tendens ikke i Danmark, hvor invasive tilfælde
overvejende er blandt ældre, og der er ingen tegn til højere dødelighed blandt børn. SSI følger situationen
nøje i den kommende tid, både nationalt og internationalt.

1. Baggrund
Der har siden december 2022 været meldinger fra andre lande, primært i Europa, om en øget forekomst af
infektioner med GAS, herunder iGAS. Nogle lande har retrospektivt rapporteret stigninger allerede fraforåret 2022.
Der er i Danmark ingen lovbefalet overvågning (hverken som klinisk meldesystem eller laboratoriebaseret)af hverken GAS eller iGAS.

2. Risikospørgsmål
Hvad er sandsynligheden for og konsekvensen af, at vi ser en yderligere stigning i tilfælde af GAS-infektion
og iGAS-infektion i Danmark, herunder i særdeleshed blandt børn, ældre og immunsvækkede i dekommende uger til måneder?

3. Situationsbillede

Side 3 af 16

Risikovurdering, Gruppe A streptokokker i Danmark, januar 2023

Nationalt/Regionalt
Overvågning af GAS i Danmark, datakilder:
Der er i Danmark ingen lovbefalet overvågning af GAS-infektioner (hverken klinisk eller laboratoriebaseret),men der har i årtier foregået en frivillig indsendelse af GAS-isolater fra invasive infektioner fra de klinisk
mikrobiologiske afdelinger til SSI, og overvågningen af iGAS har været baseret på dette.
De præsenterede data er baseret på data fra den nationale mikrobiologiske database (MiBa), som
indeholder prøvesvar for alle mikrobiologiske prøver i Danmark, både fra primærsektoren (heriblandt
prøver fra praktiserende læger) og hospitalssektoren. Data er koblet til CPR-registret via CPR-nummer for
opgørelse af dødsfald og bopæl. Data er baseret på et udtræk fra 18. januar 2023 og det forventes, at
positive prøver frem til 16. januar er inkluderet. Data fra januar 2023 er justeret, således at incidensen er
sammenlignelig med øvrige måneder.
Ikke-invasive tilfælde af GAS:
Ikke-invasive GAS-tilfælde er defineret som en dyrkningspositiv prøve, der ikke vurderes som invasiv (fxsvælg-, sår-, hud-, øre-, næse-, absces-, vaginal-, og cervixpodninger). Prøver, der er forudgået af anden
GAS-positiv prøve inden for 30 dage, inkluderes ikke.
Baseret på MiBa data skete der et betydeligt fald i positive ikke-invasive gruppe A streptokok dyrkningsfund
i relation til indførelsen af covid-19-restriktioner i foråret 2020. Derefter lå antallet af tilfælde på etusædvanligt lavt og stabilt niveau frem til slutningen af 2021, hvorefter antallet af tilfælde har været
gradvist stigende. Fra oktober 2022 begyndte en yderligere stigning i antallet af tilfælde, som i december
2022 steg til det dobbelte af, hvad der siden 2018 er observeret på en måned.

Side 4 af 16

Risikovurdering, Gruppe A streptokokker i Danmark, januar 2023

Der ses normalt flest positive GAS-prøvesvar mellem januar og marts måned.

Aldersfordeling
Der ses en stigning i antal positive ikke-invasive prøver i alle aldersgrupper. Det er, som tidligere set, isærbørn under 10 år, der har GAS i ikke-invasive prøver, og der ses en to- til tredobling i denne aldersgruppe i
forhold til tidligere sæsontoppe. Blandt de voksne ses en stigning i forhold til tidligere toppe på ca. 60%.

Kønsfordeling
Incidensen af de ikke-invasive infektioner er lidt hyppigere blandt mænd end blandt kvinder. I 2022 var 53% af alle ikke-invasive infektioner blandt mænd, og dette var gældende i de fleste aldersgrupper, dog var
der fx blandt de 15-44-årige hyppigere ikke-invasive infektioner blandt kvinder (61 %).

Regional fordeling
Der ses en stigning i alle regioner, og i alle regioner fraset Bornholm er stigningen til et niveau over, hvad
der er observeret siden 2018.
Aktuelt er incidensen højst i Østsjælland, Københavns omegn, København By og Nordsjælland. Incidensen
er i de fleste regioner aktuelt mellem to og tre gange så høj som de normale sæsontoppe.

Side 5 af 16

Risikovurdering, Gruppe A streptokokker i Danmark, januar 2023

Invasive tilfælde af GAS:
Invasive GAS-tilfælde er defineret som en dyrkningspositiv prøve, der vurderes at være invasiv (fx blod,
spinalvæske, ledvæske, kammebiopsier, peritoneal- og ascitesvæske, pleuravæske og knoglevæv).
Indførelsen af covid-19-restriktionerne medførte et lignende mønster for invasive tilfælde. Fra april 2020
frem til foråret 2021 var der kun sporadiske tilfælde. I november 2022 var niveauet tilbage på præ-covid19-niveau, og i december 2022 skete der en markant stigning til ca. det dobbelte niveau af de normalesæsontoppe.

Side 6 af 16

Risikovurdering, Gruppe A streptokokker i Danmark, januar 2023

Antallet er invasive tilfælde topper som regel omkring marts måned.
Aldersfordeling
De invasive infektioner er aktuelt hyppigere end vanligt i alle aldersgrupper. Den højeste incidens findes
blandt de ældre over 65 år og især de ældre over 85 år. Der er blandt de 0-5-årige børn en højere incidens
end blandt større børn og også højere end for voksne under 65 år.

Side 7 af 16

Risikovurdering, Gruppe A streptokokker i Danmark, januar 2023

Kønsfordeling
Incidensen af de invasive infektioner er hyppigere blandt mænd end blandt kvinder (i 2022 var 56 % af deinvasive infektioner blandt mænd og 44 % var blandt kvinder). Kønsfordelingen varierer i de forskelligealdersgrupper, og i 2022 var der blandt de 15-44-årige flest invasive infektioner blandt kvinder (59 % vs. 41% blandt mænd), mens der blandt de 75-84-årige var flest invasive infektioner blandt mænd (68 % vs. 32 %hos kvinder).

Regional fordeling
Der ses en stigende tendens i alle landsdele, fraset Bornholm. I december var den højeste incidens i
Nordjylland og Københavns omegn, hvorimod det i januar er Københavns omegn og Nordsjælland, hvor
incidensen af invasive tilfælde er højst.

Dødsfald
Blandt invasive GAS-tilfælde i 2022 og 2023 har der været en dødelighed på 12 % inden for 30 dage, hvilket
ligger på niveau med hvad der tidligere er observeret (14 % for perioden 2018-2023). Der ses megetsjældent dødsfald blandt børn i forlængelse af positiv dyrkningsprøve og den samlede 30-dages dødelighed
for børn 0-15 år ligger på 3% fra 2018-2023, højst blandt børn under 1 år (15 %). Der er ingen tegn til aktuelstigning i dødelighed for børn.

Side 8 af 16

Risikovurdering, Gruppe A streptokokker i Danmark, januar 2023

Emm-typer
Typebestemmelse af isolater fra invasive GAS-infektioner beror på frivillig indsendelse af de pågældendebakterier fra landets KMA’er til SSI. Emm-genet koder for M-protein, som er en virulensfaktor. Det er
hovedsageligt emm-typerne 1, 12, 28 og 89, der er særligt virulente. Foreløbige data fra SSI tyder ikke på, atstigningen er drevet af bestemte typer.

Internationalt
I begyndelsen af december 2022 rapporterede ECDC om en stigning i forekomst af iGAS i flere europæiske
lande, bl.a. Irland, Frankrig, Holland, Sverige og Storbritannien[1,2]. I disse lande er der observeret enstigning i antallet af iGAS-tilfælde i løbet af efteråret 2022, i mange lande især hos børn. England og Holland
rapporterede forhøjede cirkulationsniveauer allerede tidligere i 2022. Tyskland[3] og Belgien[4] rapporterernu også om stigende forekomst. Stigninger i iGAS rapporteres også i USA[5].
I mange europæiske lande er indberetning af iGAS-infektioner ikke obligatorisk, og det er derfor vanskeligt
at vurdere det samlede smitteniveau[2].
Mens både Holland og England, hvor invasive GAS-infektioner er anmeldelsespligtige, rapporterer at deres
infektionsniveauer er højere end normalt ift. sæsontidspunkt[6–8], er incidensen i fx Nordirland i øjeblikket
sammenlignelig med den præ-pandemiske periode, trods de nyligt sete stigninger[9].
Den 12. december 2022 vurderede ECDC og WHO EURO risikoen for den generelle befolkning ved iGAS somlav[2].
Alders- og kønsfordelingDet er kun begrænset information tilgængelig om alders- og kønsfordelingen fra andre lande.
Medianalderen for anmeldelsespligtige ikke-fødselsrelaterede iGAS-tilfælde i Holland var 55 år(interquartile range: 34-68 år) i 2022[8]. England har rapporteret et fald i medianalderen i deres iGAStilfælde i 2022 til 46 år (range 0-102 år), mens den var mellem 53 og 57 år i løbet af de fem foregående
år[10]. Både England og Holland rapporterer om en særlig stigning i iGAS-tilfælde hos små børn. Andelen af
anmeldelsespligtige iGAS-tilfælde blandt 0-5-årige i Holland var 10 % i 2022, højere end i de foregående år(fra 2016-2019 mellem 2 % og 7 %). I England forekom 26 % af iGAS-infektionerne i 2022 hos børn under 15
år (i de forudgående sæsoner var det mellem 6,4-13,3 %). I Irland var 32 % af iGAS-tilfældene mellem
januar 2022 og 10. januar 2023 hos børn under 10 år.
Flere mandlige end kvindelige iGAS-tilfælde er blevet rapporteret fra udlandet. England har rapporteret ensamlet andel på 57 % mænd i 2022/23, mens den i aldersgruppen under 15 år var 63%[10]. Denne tendens
ses også, men mindre tydelig, i Holland, hvor 53 % af iGAS-tilfælde i 2022 var mænd (inkluderer ikke
fødselsrelaterede infektioner)[8].

Side 9 af 16

Risikovurdering, Gruppe A streptokokker i Danmark, januar 2023

Alvorlighed
Der er ikke noget overordnet billede af sværhedsgraden af iGAS-tilfælde i Europa. Flere lande harrapporteret om hospitalsindlæggelser og dødsfald i relation til iGAS sygdomsforløb[8,10–12]. I Irland har
der for alle fire dødsfald siden oktober 2022 været tale om børn under 18 år, i England var 14 ud af 61
dødsfald hos børn under 15 år[10,12] Data fra England viser en dødelighed på 6,9% for børn under 15 år,
hvilket de rapporterer som værende på niveau med tidligere sæsoner.

Emm typer
Aktuelle data fra udlandet tyder på, at stigningen i tilfælde ikke er relateret til en specifik eller ny stamme af
GAS. I Holland er der ingen specifik emm-type, der forårsager stigningen i tilfælde. De rapporterer, at emmtyperne 1,4,12,22 og 89 udgør >80% af de patogene isolater[8]. Heller ikke i Frankrig er der identificeret
nogen ny bakteriestamme, men de melder om, at deres epidemiologiske situation muligvis skyldes enstigning i frekvensen af emm1-genotypen[11]. England har ikke identificeret nogle usædvanlige emm-typer.
Ifølge dem er de mest almindelige typer hos personer 15 år eller ældre emm type 1, 12, 89 og 33, mens
emm 1 er den vigtigste cirkulerende stamme blandt børn under 15 år[10]4. Sygdomskarakteristik
Sygdomsagens
Beta-hæmolytiske streptokokker kan på grundlag af deres kapselpolysakkarid inddeles i serogrupper,
hvoriblandt gruppe A, B, C og G er de hyppigste og de vigtigste.
Gruppe A streptokokker (GAS) forårsager overfladiske infektioner (f.eks. halsbetændelse, evt. med
skarlagensfeber, diverse andre øvre luftvejsinfektioner, børnesår og rosen), samt invasive infektioner (f.eks.
septikæmi, artrit, nekrotiserende bløddelsinfektioner, barselsfeber, m.v.). Cirka 2% af befolkningen er raske
GAS-bærere i svælget.
Der forekommer ikke penicillinresistens blandt GAS. GAS er altså altid penicillinfølsomme.

SmittevejeHæmolytiske streptokokker gruppe A forekommer især i luftvejssekret og sårsekret.
Streptokokker smitter især via luftvejene gennem dråber (fra host, nys eller andre sekreter) dvs.
dråbesmitte, eller direkte fra person til person (især ved tæt kontakt i familier, der bor i samme husstand),sjældnere gennem forurenede overflader (borde, dørhåndtag mv.), dvs. kontaktsmitte. Personer, der bærer
gruppe A streptokokker, især i svælg og på hud, kan smitte og kan være kilde til udbrud i fx institutioner.
Smittespredningen anses for at være mere udtalt fra personer med GAS-halsbetændelse end fra personer
med GAS-bærertilstand i svælget.
Der kan opstå fødevarebårne udbrud, herunder fra mælk eller salater som er blevet forurenet af en bærer,dvs. en person, der uden at have symptomer, har de pågældende gruppe A-streptokokker fx i halsen.

Side 10 af 16

Risikovurdering, Gruppe A streptokokker i Danmark, januar 2023

Symptomer
GAS kan give anledning til en række sygdomme hos mennesket. Det kan både være sygdomme med etmildt forløb og dødelige sygdomme. Eksempler på de førstnævnte omfatter halsbetændelse,
mellemørebetændelse og bihulebetændelse. I huden kan man se børnesår, rosen og sårinfektioner. De
mere alvorlige og invasive streptokokinfektioner omfatter blodforgiftning, meningitis, barselsfeber,nekrotiserende fasciitis (bløddelsinfektion) samt toksisk shock syndrom.
Visse infektioner med hæmolytiske streptokokker af gruppe A kan ledsages af skarlagensfeber (scarlatina),
et fintprikket rødt udslæt, som skyldes tilstedeværelse af et erythrogent toksin hos bakterien.
Skarlagensfeber ses oftest hos børn i forbindelse med halsbetændelse.

Alvorlighed
Den hyppigste infektion med GAS er tonsillit (halsbetændelse). Eventuelle komplikationer er især lokal
spredning (byld i halsen), som er hyppigst hos voksne. Komplikationer fra hjerte og led(gigtfeber/rheumatisk feber) eller nyrer (akut post-streptokok glomerulonefrit) er også kendte
komplikationer, men som er meget sjældne i industrialiserede lande.
Årsagerne til at GAS kan blive til en invasiv infektion er ikke klarlagt, men der er kendte risikofaktorer for
udvikling af invasiv GAS, fx høj alder, fødende kvinder, samtidig infektion med influenza ellerskoldkoppevirus samt komorbiditet som hiv, diabetes, kardiovaskulær sygdom, cancer og brug af
immunsupprimerende medicin[13,14].
En metaanalyse rapporterer om lav dødelighed blandt børn i høj-indkomstlande, højst blandt de nyfødte(3%)[15]. I et amerikansk studie fandt man, at den højeste dødelighed var blandt de ældre over 65 år(9,4%)[16].

Behandlingsmuligheder
GAS kan behandles med antibiotika, hvor førstevalget er penicillin. Ved penicillinallergi anvendes
makrolider. Der er aldrig rapporteret om penicillinresistens, hverken fra Danmark eller udlandet.
Hovedformålet med antibiotikabehandling er at mindske sandsynligheden for komplikationer, men
antibiotika mindsker også symptomerne og sygdomsvarigheden.
Invasive GAS-infektioner behandles afhængig af typen af infektion. Ved fund af bakterier i blodet(bakteriæmi) vil man behandle med intravenøse antibiotika, fortrinsvis penicillin.

5. Risikovurdering
Estimering af sandsynlighed
Der er aktuelt en stigning i tilfælde med både ikke-invasiv og invasiv GAS. Der er især stigning i ikke-invasivetilfælde blandt børn, og denne stigning er spredt i hele landet, og der er aktuelt mest smitte i Østsjælland,
København by- og omegn samt i Nordsjælland og mindst smitte på Bornholm. De invasive tilfælde er

Side 11 af 16

Risikovurdering, Gruppe A streptokokker i Danmark, januar 2023

aktuelt hyppigst hos ældre over 65 år, især ældre over 85 år, men til dels også børn under 5 år. De invasivetilfælde er spredt blandt alle landsdele fraset Bornholm.
Siden indførelsen af covid-19-restriktioner i foråret 2020 er der kun set sporadiske tilfælde af invasiv GAS i
Danmark. Aktuelt ses en stigning, der fra december 2022 langt overstiger den sædvanlige sæsontop.
Forekomsten af GAS og invasiv GAS topper sædvanligvis i januar til marts. Det er derfor meget sandsynligt,
at antallet af tilfælde vil fortsætte med at stige i de kommende uger til måneder. Siden ophævelsen af
covid-19-restriktionerne er der dog for flere smitsomme sygdomme, bl.a. RS-virus og influenza, set etændret sæsonmønster, hvilket bidrager til usikkerhed for denne vurdering.

Estimering af konsekvens
Konsekvensen afhænger af, om der er tale om ikke-invasiv eller invasiv sygdom.
Konsekvensen for personer, der får ikke-invasiv sygdom som fx overfladiske hudinfektioner,
halsbetændelse og mellemørebetændelse, er lav. Sygdommene kan diagnosticeres nemt og hurtigt, og ved
behandling med antibiotika nedsættes sandsynligheden for at udvikle komplikationer betydeligt. Det er en
nødvendighed for denne vurdering, at der er tilstrækkelig kapacitet, hovedsageligt i primærsektoren, til atvurdere disse patienter, og at der er relevante antibiotikapræparater til rådighed. Lægemiddelstyrelsen og
Det Europæiske Lægemiddelagentur (EMA) er opmærksomme på det ekstra behov for de relevante
antibiotika.
Konsekvensen for personer, der får invasiv GAS-sygdom er høj. I perioden 2022-2023 er ca. 12 % af
personer med iGAS død inden for 30 dage. Dødeligheden for børn er lav i Danmark, dog høj (15 %) blandt
børn under 1 år. Der er fra USA ligeledes rapporteret en vis dødelighed blandt ældre over 65 år (9,4 %). I
England har man observeret en dødelighed for børn med invasiv GAS på 6,9 % i 2022, hvilket er på niveau
med tidligere år. Andre studier peger i retning af, at dødeligheden for børn med invasiv GAS generelt er lav,
højst blandt nyfødte (3 %).
Samlet set vurderes konsekvensen at være lav for børn, meget lav for voksne og moderat for ældre og
immunsvækkede.

Vurdering af risiko
Risikoen er udtryk for produktet af sandsynlighed og konsekvens.
Sandsynligheden for yderligere smittespredning blandt børn er meget høj. Det er især børn, der normalt
rammes af GAS-halsbetændelse, hvilket formentlig skyldes den store mængde af tætte kontakter idaginstitutioner og skoler. Konsekvensen ved smittespredning er lav, eftersom smitte med GAS
altovervejende vil give anledning til fx halsbetændelse, som let kan diagnosticeres og behandles i dennealdersgruppe. Med en stigning i tilfælde af milde infektioner er der også mulighed for, at der vil ske enstigning i antallet af invasive infektioner, og der ses aktuelt en højere incidens af invasiv sygdom hos børn 05 år end hos ældre børn og voksne (5-64 år). Dødeligheden for børn med invasiv infektion er lav, dog noget
højere for børn under 1 år. Den samlede konsekvens ved smittespredning blandt børn er derfor lav. Samlet
set vurderes risikoen for børn at være lav.

Side 12 af 16

Risikovurdering, Gruppe A streptokokker i Danmark, januar 2023

Sandsynligheden for yderligere smittespredning blandt voksne er høj. Dette gælder især for voksne, der har
børn i husstanden, da sandsynligheden for smitte i husstanden er stor. Konsekvensen ved smitte blandt
voksne vurderes som meget lav af samme årsager som hos børnene mht. sygdomsbillede, diagnostik ogbehandling. Incidensen af invasiv sygdom er aktuelt lavest blandt voksne og der en rapporteret lavest
dødelighed for voksne i relation til invasiv GAS-sygdom fra udenlandske studier. Samlet set vurderes
risikoen for voksne som lav.
Sandsynligheden for smittespredning blandt ældre og immunsvækkede er moderat. Den ældre befolkning
har sædvanligvis færre tætte kontakter, hvilket minimerer sandsynligheden for smittespredning.
Konsekvensen for de ældre og immunsvækkede er moderat, da høj alder og svækket immunforsvar er
kendte risikofaktorer for at udvikle invasiv GAS-sygdom, og disse risikofaktorer øger ligeledes risikoen for
død i forbindelse med invasiv infektion. Samlet set vurderes risikoen for ældre og immunsvækkede som
moderat.

Sandsynlighed forsmittespredning
Konsekvens ved
smittespredning
Risiko ved
smittespredning

Børn

VoksneMeget høj

HøjÆldre over 65 år samt
immunsvækkede
Moderat

Lav

Meget lav

Moderat

Lav

Lav

Moderat

6. Smitteforebyggende tiltag
Der er stor sandsynlighed for at øvrige husstandsmedlemmer smittes, hvis der er tilfælde af GAS
halsbetændelse i husstanden. Smittefaren vil for hovedparten af personer med GAS halsbetændelse væreoverstået 24 timer efter opstart af antibiotisk behandling[17]. Sundhedsstyrelsen anbefaler, at børn først
vender tilbage til institution efter minimum 48 timers behandling[18].
Smitte med streptokokker forebygges ved almindelig hygiejne, herunder korrekt håndhygiejne (håndvask
eller hånddesinfektion) og nedsættelse af risiko for luftvejssmitte. De samme råd, som gælder for fx
influenza, kan være med til at nedsætte smitte med streptokokker:
•
•
•
•
•
•

Undgå tæt kontakt med personer, som du ved er syge.
Bliv hjemme fra arbejde, skole eller lignende, hvis du er syg.
Undgå at hoste og nyse i din håndflade. Brug i stedet et engangslommetørklæde eller til nødærmet.
Hyppig håndvask med vand og sæbe; især efter du har hostet, nyst eller pudset næse. Håndsprit(70 % - 85 %) kan også bruges og bør foretrækkes, hvis det er tilgængeligt.
Undgå at røre ved dine øjne, din næse eller din mund uden forudgående håndvask.
Sørg for at holde fælles ting og overflader rene ved almindelig rengøring.

Side 13 af 16

Risikovurdering, Gruppe A streptokokker i Danmark, januar 2023

For sundhedsvæsenet gælder de generelle infektionshygiejniske retningslinjer[19].

7. Diagnostik og behandlingLæger opfordres til øget opmærksomhed på diagnostik af både non-invasive og invasive GAS-infektioner
mhp. iværksættelse af relevant antibiotisk behandling.
I andre lande, fx England[14], Canada[20] og Holland[8] er der ved tilfælde af invasiv GAS tilbud om
antibiotisk profylakse til nære kontakter, der tilhører bestemte risikogrupper. Der er ikke sådanne generelle
anbefalinger i Danmark, men efter lægelig vurdering kan postexposure profylaktisk antibiotika overvejes
ved tilfælde af GAS eller iGAS til nære kontakter, som tilhører en risikogruppe, fx immunsupprimerede.

8. Afgrænsning og forbehold
Der er i Danmark ingen lovbefalet overvågning (hverken som klinisk meldesystem eller laboratoriebaseret)af hverken GAS eller iGAS. Denne risikovurdering er baseret fra data fra MiBa, som indeholder prøvesvar foralle mikrobiologiske prøver i Danmark. Et invasivt tilfælde af GAS vil som oftest være diagnosticeret med
fund af GAS i dyrkning, og vil derfor med stor sikkerhed kunne identificeres ved brug af MiBa. De ikkeinvasive tilfælde, i særdeleshed halsbetændelser, vil som oftest udelukkende være diagnosticeret vha.
streptokok antigentests (“strep A-test”) i primærsektoren, og hverken udførelsen af disse eller prøvesvaret
registreres i MiBa. Derfor er incidensen af positive ikke-invasive prøver ikke et estimat af, hvor mange ikkeinvasive tilfælde, der er i Danmark, men kan formentlig afspejle, om der er en op- eller nedadgående
tendens. Det antages, at teststrategien, især for invasive tilfælde, har været uændret gennem perioden,men der kan ske ændringer i teststrategi for ikke-invasive tilfælde, fx ved mangel på antigentests eller
udmeldinger fra myndigheder om stigning i tilfælde.
Isolater indsendt til SSI er i proces med at blive helgenomsekventeret og Emm-typedata for december 2022
og januar 2023 er derfor ikke komplette.

Referencer
1.

https://www.ecdc.europa.eu/en/publications-data/communicable-disease-threats-report-4-10december-2022-week-49 [Internet]. Available from: https://www.ecdc.europa.eu/en/publicationsdata/communicable-disease-threats-report-4-10-december-2022-week-49

2.

https://www.ecdc.europa.eu/en/news-events/increase-invasive-group-streptococcal-infectionsamong-children-europe-including [Internet]. Available from: https://www.ecdc.europa.eu/en/newsevents/increase-invasive-group-streptococcal-infections-among-children-europe-including3.

https://www.rki.de/DE/Content/InfAZ/S/Scharlach/invasive_Gruppe-A-Streptokokken-

Side 14 af 16

Risikovurdering, Gruppe A streptokokker i Danmark, januar 2023

Infektionen.html.
4.

https://www.brusselstimes.com/349962/flemish-hospitals-warn-of-worrying-rise-in-streptococcalinfections.

5.

https://emergency.cdc.gov/han/2022/han00484.asp.

6.

https://www.gov.uk/government/news/ukhsa-update-on-scarlet-fever-and-invasive-group-a-strep1#full-publication-update-history.

7.

https://www.medrxiv.org/content/10.1101/2022.12.13.22283399v1.

8.

Sorge NM Van, Prevention I. Increase in invasive group A streptococcal ( Streptococcus pyogenes )infections ( iGAS ) in young children in the. 2023;0–5.

9.

https://www.publichealth.hscni.net/directorates/public-health/health-protection/scarlet-fever-andigas.

10.

Guy R, Henderson KL, Coelho J, Hughes H, Mason EL, Gerver SM, et al. Increase in invasive group A
streptococcal infection. Eurosurveillance [Internet]. 2023;28(1):1–6. Available from:http://dx.doi.org/10.2807/1560-7917.ES.2023.28.1.2200942

11.

https://www.santepubliquefrance.fr/les-actualites/2023/infection-invasive-a-streptocoque-dugroupe-a-point-de-situation-epidemiologique-au-1er-janvier-2023.

12.

https://www.hpsc.ie/news/title-22663-en.html.

13.

Factor SH, Levine OS, Schwartz B, Harrison LH, Farley MM, McGeer A, et al. Invasive group astreptococcal disease: Risk factors for adults. Emerg Infect Dis. 2003;9(8):970–7.

14……..https://assets.publishing.service.gov.uk/government/uploads/system/uploads/attachment_data/fil
e/1124985/management-of-contacts-of-invasive-group-a-streptococcus.pdf.
15.

Sherwood E, Vergnano S, Kakuchi I, Bruce MG, Chaurasia S, David S, et al. Invasive group A
streptococcal disease in pregnant women and young children: a systematic review and metaanalysis. Lancet Infect Dis. 2022;22(7):1076–88.

16.

O’Loughlin RE, Roberson A, Cieslak PR, Lynfield R, Gershman K, Craig A, et al. The epidemiology ofinvasive group A streptococcal infection and potential vaccine implications: United States, 20002004. Clin Infect Dis. 2007;45(7):853–62.

17.

Snellman LW, Stang HJ, Stang JM, Johnson DR, Kaplan EL. Duration of positive throat cultures forgroup A streptococci after initiation of antibiotic therapy.

18.

https://www.sst.dk/da/viden/Sygdomme/Smitsomme-sygdomme/Smitsomme-sygdomme-AAA/Streptokokbakterier.

19.

https://hygiejne.ssi.dk/NIRgenerelle.

20.

Allen UD, Moore DL, Bortolussi R, Finlay J, McDonald JC, Onyett H, et al. Invasive group A
streptococcal disease: Management and chemoprophylaxis. Paediatr Child Health (Oxford).
2010;15(5):295–302.

Side 15 af 16

Risikovurdering, Gruppe A streptokokker i Danmark, januar 2023

Side 16 af 16